Ki

**Ki  (/ˈmɪlɪts/)** anɛ diib buudi kanɛ an' bunbʋta bɛɛ mɔ sieba biili.  Ka ba taa kuodi ba dunia la gilli wʋʋ zʋʋd bɛɛ ka kpi'ema dinɛ ka nidib nɛ bʋnkɔn'ɔbid diti li. Ki nam bɛdigʋ bɛ buudi kanɛ ka buon ye Paniceae la.

Ki anɛ nimʋa nɛ yɛlkpan bʋn Asia nɛ Africa sʋ'ʋlʋm wʋsa.Di kas kas anɛ India, Mali, Nigeria, nɛ Niger, kɔbiga pʋʋgʋn ba anɛ piswai nɛ ayɔpɔi di ya'a kɛn teŋ banɛ nyidigid nɛ ki  kuob. Zʋʋd kaŋa sʋm anɛ ye fʋ ya'a bʋt di li, di pʋ yuugida ka  dʋad, ka mɛ pʋ lɛn zɔt nintaŋa. Di yiti mɔri gbin nɛ ban yiti nɔki li pɛ'ɛs ki banɛ ka ba kuod paa la ni. Fʋ ya'a gɔs za' ki ka ba kuodi gat ki nam la wsa.  wʋʋ dinɛ ka ba buon ye Finger millet, proso millet, nɛ foxtail millet la mɛ anɛ ki banɛ an' nimʋa  . Ninsaalib di ki wʋʋ yʋma  tusa ayɔpɔi 7,000 nɛ ka nan kpɛlim bɛ diibin . ka nan zanl yɛlkpan nidib bɛlimɛn ka mukid nɛ agrik ye ba bɔ ki zʋʋd paala pɛ'ɛs ka di sʋŋ tɛmis bɛdigʋ.

## Din yi zin'isia na
Sɔb kanɛ an ki ka naasaalin an *millet* la yinɛ Old French *millet, millot* ka Latin mɛ buon *millium*, 'millet', lin yinɛ Proto-Indo-European buolig **mele-*, 'bugusug'.

## Paalʋg
### Li nwaasim
Ki anɛ bielim banɛ an baanlig, ka ba kuod yʋʋm wʋsa, ka li siakid tʋʋlʋg ka paas nɛ mɔɔd buudi ni. Ba tɔɔn zienid wak nɛ sakuom bɛɛ tʋʋlʋg ka mɛ mɔr bʋnlinɛ maan ningbina li pʋʋgin wan wʋʋ li bielim taaba nɛ.

File:Finger millet 3 11-21-02.jpg|Finger millet in the field
File:Panicum miliaceum0.jpg|Ripe head of proso millet
File:Millet In Kerala-3.jpg|Sprouting millet plants


**Buudi labakuda**

Yʋʋm tusir, kɔbisyɔpɔi nɛ pisnu nɛ atan ni (1753), Carl Linnaeus da pʋd ki kanɛ buon foxtail millet la ye *Panicum italicum*. Yʋʋm tusir, kɔbisnii nɛ piinɛyi ni (1812), Palisot de Beauvois da laas buudi nam bɛdigʋ ka li kilim *Setaria italica* buudi.

Otto Stapf da pʋdig Genus *Pennisetum* yʋʋm tusir, kɔbiswai nɛ pistan nɛ anaasi ni (1934) ka ba kilim *penicillaria*, ka ban mɔr buudi pistan nɛ ayi ka banɛ ka ba bʋd la paas, nɛ pʋdigir anaasi sieba. Yʋʋm tusir, kɔbiswai nɛ pisyɔpɔi nɛ ayɔpɔi ni (1977), J. Brunken nɛ o zuanam da laas mɔɔgin mɔɔg kanɛ buon *P. violaceum* ye li paas *P. glaucum* (pearl millet) buudi ni.

Joseph Gaertner da da buol Finger millet ye *Eleusine coracana* yʋʋm tusir, kɔbisyɔpɔi nɛ pisnii nɛ anii ni (1788).

## Buudi tiakir
**Lin tiak siem**

Ki wannim anɛ soogum nɛ kawɛnna bɛ PACMAD clade mɔɔg buudi ni, ka lɛɛ pʋ wan bielim banɛ bɛ BOP clade buudi ni ka ba sieba an wheat nɛ barley la.

Panicoideae pʋʋgin la, soogum (great millet) paas nɛ *Andropogoneae* buudi ni, amaa ka pearl millet, proso, foxtail, fonio, little millet, sawa, Japanese barnyard millet nɛ kodo paas *Paniceae* buudi ni. Fʋ yaa gɔs Chloridoideae pʋʋgin mɛn, finger millet paas nɛ *Cynodonteae* buudi ni, ka teff mɛ paas *Eragrostideae* buudi ni.

**Buudi laasʋg**

Ki buudi nam banɛ bɛ la ka yinnɛ. Ba wʋsa paas nɛ Poaceae yir dim ni (mɔɔg la), amaa ba buudi bɛ kɔnɔbkɔnɔb. ki banɛ ka ba kuod bɛdigʋ anɛ:

Eragrostideae buudi nɛ ba tʋŋ Chloridoideae:

·        *Eleusine coracana*: Finger millet

·        *Eragrostis tef*: Teff; ba pʋ gɔs ka lin an ki

Paniceae buudi nɛ ba tʋŋ Panicoideae:

·        Genus *Panicum*:

·        *Panicum miliaceum*: Proso millet (common millet, broomcorn millet, hog millet, bɛɛ white millet, ka ba lɛm buon baragu bɛ Kannada, panivaragu linɛ bɛ Tamil buudi pianad ni)

·        *Panicum sumatrense*: Little millet

·        *Panicum hirticaule*: Sonoran millet, ka ba kuodi li bɛ American Southwest

·        *Cenchrus americanus*: Pearl millet

·        *Setaria italica*: Foxtail millet, Italian millet, panic

·        Genus *Digitaria*: ban tʋʋma pʋ zuoe

·        *Digitaria exilis*: ka ba buon white fonio, fonio millet, nɛ hungry mui bɛɛ acha mui

·        *Digitaria iburua*: Black fonio

·        *Digitaria compacta*: Raishan, ka ba kuodi li bɛ Khasi Hills kʋkʋna linɛ bɛ northeast India

·        *Digitaria sanguinalis*: Polish millet

·        Genus *Echinochloa*: ba laasi buon bama buudi la ye *barnyard grasses* bɛɛ *barnyard millets*

·        *Echinochloa esculenta*: Japanese barnyard millet

·        *Echinochloa frumentacea*: Indian barnyard millet

·        *Echinochloa stagnina*: Burgu millet

·        *Echinochloa crus-galli*: Common barnyard grass (bɛɛ cockspur grass)

·        *Paspalum scrobiculatum*: Kodo millet

·        Genus Urochloa (formerly Brachiaria)

·        *Urochloa deflexa*: Guinea millet

·        *Urochloa ramosa*: Browntop millet, southern India

·        *Spodiopogon formosanus*: Taiwan oil millet, endemic to Taiwan

Andropogoneae buudi nɛ ba tʋŋ Panicoideae:

·        *Sorghum bicolor*: Soogum; ka ba gɔs ka li an bielim bʋnni li kɔn, ba buoni li sansieba ye *great millet*

·        *Coix lacryma-jobi*: Job's tears, ka ba lɛm buon adlay millet

## Ban mɔri kul yin la nɛ nɔbigir/ widigir yɛla
Ki bʋdib dinni an bʋnbʋta dinni kʋdigid tɔɔtɔɔ nbɛ Asia yayaʋŋ ka li an nɛ lin zɔt sawaʋk la yɛla, ka linɛ kɛ ka li nyaŋi lalik ziik. Asia ki kɔnbkɔnb siŋnɛ China kin paae kɔldaʋgsabilik kanɛ bɛ Europe Yʋma tʋsa anʋ (5000 BC).

Ki da nnɔbigid tɔɔtɔ Greece 300 BC pinnligin sa, ka container titada bani sʋʋd ki da sinŋ nɛ Late Bronze Age be Macedonia ne Greece yadatiʋŋ. Hesiod da yel ye “tieŋ nɔbigi gilik ki, linɛ ka nidib bʋd waad saŋa”. Theophrastus da ye ki ani linɛ nwɛn wɔɔ wheat nɛ third century BC on Enquiry into Plants saŋa.

### Biim
Teebul la pa'annɛ biim kɔn'ɔb-kɔn'ɔb banɛ bɛ ki kansa buudi kɔn'ɔb-kɔn'ɔb ni, mak nɛ zuud sieba ni.

## Gbanvɛɛnsa